Iste cambio de ciclo immobiliario espanyol ha acayeciu por factors internos y externos: por un costau, a falta de liquididat d'o sistema financiero, causada por a crisi d'as hipotecas subprime en Estaus Unius en agosto de 2007, y por unatro, por a debilidat interna d'a economía espanyola, a manca de financiamiento y o escamallo d'o modelo de creiximiento (basau en a construcción), en reducir-se as tornadas d'a inversión (provocando a salida d'o mercau d'os especuladors) y contener-se o credito. En chulio de 2011, a vivienda heba perdiu ya un quatreno d'a suya valor dende maximos de 2007, cayendo o suyo pre por metro quadrau un 25% dende alavez, con una tendencia a la baixa d'a evolución d'o pre en o curto y meyo plazo. Qualques autors como Borja Mateo y consultoras como R.R. de Acuña & Asociados, vaticinan caitas importants en o pre d'a vivienda entre quantos anyos.